Nafarroako Parlamentuko Mahaiak, 2018ko abenduaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 9-18/PES-00211 espediente-zenbakiko ekimenean aipatutako Irakasleari Laguntzeko Zentroko aholkulariak bere lanpostua lortu duen deialdi publikoari eta 2016 baino lehenagoko bere lanpostuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko abenduaren 17an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntzako Departamentuak idatziz erantzun ditzan:

Ekimen parlamentario bidez informazioa eskatu da Irakasleari Laguntzeko Zentroetan egun aholkulari lanpostua betetzen duten pertsonen egoera administratiboari buruz; zehazki, honako deialdi publikoei jarraikiz azken urteotan sarbidea zuzenbidearen arabera lortu dutenei buruz: 2011ko deialdia (487/2010 Ebazpena, abenduaren 13koa); 2015ekoa (651/2015 Ebazpena, martxoaren 18koa); 2016koa (700/2016 Ebazpena, martxoaren 16koa), eta 2017koa (1378/2017 Ebazpena, maiatzaren 16koa).

Kontuan hartuta honako galdera eta erantzun parlamentario hauek:

9-18-PES-00211 ekimenari emandako erantzuna.

Horien arabera, Irakasleari Laguntzeko Zentroetan aholkulari lanpostua betetzen dute 2016ko irailaren 1etik aitzina.

– Aipatutako deialdi publikoetatik zeinetan lortu du pertsona horrek Irakasleari Laguntzeko Zentroetan egun betetzen duten aholkulari lanpostua?

– Zein zen 2016a baino lehenagoko lanpostua?

Corellan, 2018ko abenduaren 10ean

Foru parlamentaria: Alberto Catalán Higueras